《春晚侍宴丽正殿探得开字》
唐代·张说

圣政惟稽古，宾门引上才。坊因购书立，殿为集贤开。

髦彦星辰下，仙章日月回。字如龙负出，韵是凤衔来。

庭柳馀春驻，宫莺早夏催。喜承芸阁宴，幸奉柏梁杯。

作者简介：张说(667年～730年) 唐代文学家，诗人，政治家。字道济，一字说之。原籍范阳（今河北涿县），世居河东（今山西永济），徙家洛阳。